text: Dyne-konge lokkede 1000 i Dokken
  18 april 2013 kl. 18.13
  1000 mennesker var torsdag eftermiddag taget til foredrag i Esbjerg. Magneten, der har trukket de mange mennesker til, er Danmarks nok mest kendte købmand, Lars Larsen - grundlægger og ejer af Jysk.
  Lars Larsen holder kun to foredrag om året, så der var rift om pladserne i Blue Water Dokken.
  - Han er startet helt nede fra, og han er den person, han er, siger Ingrid Nielsen fra Hjerting, en af tilhørerne til foredraget. Der er ikke noget stort over ham, tilføjer hun.
  - Han er iværksætter, og han må være et forbillede for alle iværksættere, der er i Danmark, siger fabrikant Bjarne Lynddahl fra Ribe. Jeg er selv iværksætter, og synes, det kunne være spændende at høre ham.
  
  Slog rekord
  Omkring 600 af de fremmødte er erhvervsfolk. Foredraget har titlen: Vejen til succes er ikke en motorvej - snarere en snoet og bumpet vej!
  Dyne-kongen joker lidt med interessen:
  - Det irriterer mig da lidt, der ikke kommer 1500! Nej, jeg hørte, at de havde 300 sidst, så den rekord slår jeg da i hvert fald, konstaterer han med et smil.
  
  Se indslag fra foredraget i TV SYD Nyheder kl. 22.20
  